CELEX: 32010R1227
Language: sl
Date: 2010-12-20 00:00:00
Title: Uredba Komisije (EU) št. 1227/2010 z dne 20. decembra 2010 o spremembi Uredbe (ES) št. 1055/2008 o izvajanju Uredbe (ES) št. 184/2005 Evropskega parlamenta in Sveta glede meril in poročil o kakovosti statistike plačilne bilance

21.12.2010   
            
            
               SL
            
            
               Uradni list Evropske unije
            
            
               L 336/15
            
         UREDBA KOMISIJE (EU) št. 1227/2010
   z dne 20. decembra 2010
   o spremembi Uredbe (ES) št. 1055/2008 o izvajanju Uredbe (ES) št. 184/2005 Evropskega parlamenta in Sveta glede meril in poročil o kakovosti statistike plačilne bilance
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb (1) ter zlasti člena 4(3) Uredbe,
   ob upoštevanju naslednjega:
   
               (1)
            
            
               Z Uredbo (ES) št. 184/2005 je bil vzpostavljen skupni okvir za sistematično izdelavo statistike Skupnosti glede plačilne bilance, mednarodne trgovine s storitvami in neposrednih tujih naložb.
            
         
               (2)
            
            
               Uredba Komisije (ES) št. 1055/2008 (2) določa skupna merila kakovosti in pogostost poročil o kakovosti za statistiko plačilne bilance.
            
         
               (3)
            
            
               Skupna merila kakovosti in pogostost poročil o kakovosti za statistiko plačilne bilance je treba prilagoditi v skladu z merili kakovosti iz člena 12(1) Uredbe (ES) št. 223/2009 Evropskega parlamenta in Sveta (3) o evropski statistiki.
            
         
               (4)
            
            
               Uredbo (ES) št. 1055/2008 je treba zato ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za plačilno bilanco –
            
         SPREJELA NASLEDNJO UREDBO:
   Člen 1
   Uredba (ES) št. 1055/2008 se spremeni:
   
               1.
            
            
               Člen 2 se nadomesti z naslednjim besedilom:
               „Države članice predložijo poročilo o kakovosti vsako leto najpozneje do 31. maja.“
            
         
               2.
            
            
               Priloga se nadomesti s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 35, 8.2.2005, str. 23.
   
      (2)  UL L 283, 28.10.2008, str. 3.
   
      (3)  UL L 87, 31.3.2009, str. 164.
   
      PRILOGA
      1.   Uvod
      
      Poročilo o kakovosti vsebuje kvantitativne in kvalitativne kazalnike kakovosti. Komisija (Eurostat) za vsako državo članico predloži rezultate kvantitativnih kazalnikov, ki se izračunajo na podlagi predloženih podatkov. Države članice jih pojasnijo in navedejo svoje pripombe v skladu s svojimi metodologijami zbiranja podatkov.
      2.   Časovni razpored
      
      
                  —
               
               
                  Komisija (Eurostat) državam članicam vsako leto do konca prvega četrtletja predloži osnutke dokumentov za poročila o kakovosti, ki jih pripravi na podlagi podatkov, predloženih predhodno leto, in deloma predhodno izpolni večino kvantitativnih kazalnikov in druge podatke, ki so Komisiji (Eurostatu) na voljo.
               
            
                  —
               
               
                  Države članice vsako leto v dveh mesecih po prejemu deloma predhodno izpolnjenih poročil o kakovosti in najpozneje do 31. maja Komisiji (Eurostatu) predložijo izpolnjena poročila o kakovosti.
               
            3.   Merila kakovosti
      
      Poročilo o kakovosti zajema kvantitativne in kvalitativne kazalnike, ki obsegajo vsa merila kakovosti iz člena 12(1) Uredbe (ES) št. 223/2009.